b'\n_START_ARTICLE_\nNegalimas trejetas\n_START_PARAGRAPH_\nNegalimas trejetas \xe2\x80\x93 ekonomikos hipotez\xc4\x97, kad negalima vienu kartu pasiekti fiksuoto valiutos kurso, laisvo kapitalo jud\xc4\x97jimo ir nepriklausomos pinig\xc5\xb3 politikos._NEWLINE_Formalus \xc5\xa1ito modelio pagrindimas i\xc5\xa1d\xc4\x97stytas Mandelio-Flemingo (Mundell-Fleming) modelyje.\n_START_SECTION_\nModelio pagrindimas\n_START_PARAGRAPH_\nNeformalus modelio pagrindimas i\xc5\xa1plaukia i\xc5\xa1 svarstym\xc5\xb3, kuriais parodoma, kad u\xc5\xbesienyje vykstantys poky\xc4\x8diai bet kokiu atveju \xc4\xaftakos valstyb\xc4\x97s vykdom\xc4\x85 pinig\xc5\xb3 politik\xc4\x85. Jei nebus stengiamasi prisitaikyti prie u\xc5\xbesienyje vykstan\xc4\x8di\xc5\xb3 poky\xc4\x8di\xc5\xb3, valstyb\xc4\x97s \xc5\xabkis gali tur\xc4\x97ti skaud\xc5\xbei\xc5\xb3 pasekmi\xc5\xb3._NEWLINE_Neformalus modelio pagrindimo svarstymai:_NEWLINE_\xd0\xb0) Jei valstyb\xc4\x97 leid\xc5\xbeia laisv\xc4\x85 kapitalo jud\xc4\x97jim\xc4\x85 ir vykdo nepriklausom\xc4\x85 pinig\xc5\xb3 politik\xc4\x85 (nustatin\xc4\x97ja pal\xc5\xabkanas ir taip kontroliuoja infliacij\xc4\x85), laisvas kapitalo jud\xc4\x97jimas leid\xc5\xbeia laisvai prekiauti valiutu rinkoje ir koreguoja pal\xc5\xabkanas pasaulini\xc5\xb3 pal\xc5\xabkan\xc5\xb3 linkm\xc4\x97n (\xc5\xbeinoma, atsi\xc5\xbevelgiama \xc4\xaf valstyb\xc4\x97je esan\xc4\x8di\xc4\x85 rizik\xc4\x85). Pinig\xc5\xb3 politika, orientuota kontroliuoti infliacij\xc4\x85, nustatin\xc4\x97ja vidines pal\xc5\xabkanas. Centrinis bankas gali koreguoti pal\xc5\xabkanas pardavin\xc4\x97damas ar supirkdamas kitas valiutas. Jei Centrinis bankas kitas valiutas parduoda, tai jos gali baigtis, jei kitas valiutas supirkin\xc4\x97ja, turi vykdyti emisij\xc4\x85 (prispausdinti nauj\xc5\xb3 pinig\xc5\xb3)._NEWLINE_b) Jei valstyb\xc4\x97je fiksuotas keitimo kursas ir nepriklausoma pinig\xc5\xb3 politika, tuo pa\xc4\x8diu kontroliuojama pinig\xc5\xb3 pasi\xc5\xabla ir sulaikoma infliacija. Galiausiai nustatomos vidin\xc4\x97s pal\xc5\xabkanos ir \xc5\xbeinomas valiutos jud\xc4\x97jimas. Jei leid\xc5\xbeiamas laisvas kapitalo jud\xc4\x97jimas, atsiranda kitos pal\xc5\xabkan\xc5\xb3 normos. Centrinis bankas turi arba koreguoti valiutos kurs\xc4\x85, arba keisti pinig\xc5\xb3 pasi\xc5\xabl\xc4\x85._NEWLINE_c) Jei valstyb\xc4\x97je fiksuotas keitimo kursas ir laisvas kapitalo jud\xc4\x97jimas, tokiu atveju u\xc5\xbesienio investuotojai gali laisvai pagal nustatyt\xc4\x85 kurs\xc4\x85 pirkti ir parduoti \xc4\xafsipareigojimus vietine valiuta; tai yra nepriklausomos pinig\xc5\xb3 politikos pakaitalas. Pradedant vykdyti nepriklausom\xc4\x85 pinig\xc5\xb3 politik\xc4\x85, Centrinis bankas susidurs su tuo, kad per valiut\xc5\xb3 rink\xc4\x85 investuotojai prad\xc4\x97s \xc4\xaftakoti pal\xc5\xabkanas, ma\xc5\xbeindami Centrinio banko veiklos efektyvum\xc4\x85.\n_START_SECTION_\nSituacija Lietuvoje\n_START_PARAGRAPH_\nDabar Lietuvoje litas susietas su euru, kapitalas gali laisvai jud\xc4\x97ti ir siekiama i\xc5\xa1laikyti ma\xc5\xbe\xc4\x85 infliacij\xc4\x85. Tokia pati ma\xc5\xbea infliacija kitose vakar\xc5\xb3 Europos valstyb\xc4\x97se ir JAV, kurios yra did\xc5\xbeiausios investuotojos i\xc5\xa1 u\xc5\xbesienio valstybi\xc5\xb3. Lietuvos \xc5\xabkiui augant spar\xc4\x8diau negu Vakar\xc5\xb3, i\xc5\xa1silaiko \xc5\xbeema infliacija ir pal\xc5\xabkanos toliau lieka ma\xc5\xbeos. Lietuvoje vykdoma pinig\xc5\xb3 politika pana\xc5\xa1i \xc4\xaf Europos S\xc4\x85jungos ir JAV vykdom\xc4\x85 pinig\xc5\xb3 politik\xc4\x85.'